31981R0654
L 069/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 654/81 НА СЪВЕТА
от 10 март 1981 година
за изменение на Регламент (ЕИО) № 3179/78 относно подписването от Европейската икономическа общност на Конвенцията за бъдещото многостранно сътрудничество в риболова в северозападната част на Атлантическия океан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че с Регламент (ЕИО) № 3179/78 (2) Общността одобри Конвенцията за бъдещото многостранно сътрудничество в областта на риболова в северозападната част на Атлантическия океан;
като има предвид, че на 7 юни 1979 г. Генералният съвет на Организацията за риболов в северозападната част на Атлантическия океан прие изменения към приложение III към Конвенцията за бъдещото многостранно сътрудничество в областта на риболова в северозападната част на Атлантическия океан, в сила от 1 януари 1980 г., съгласно член ХХ, параграф 2 от същата конвенция, относно определянето на границите между статистическите подзони, обхващащи водите, разположени между западния бряг на Гренландия и бреговете на Канада;
като има предвид, че в съответствие с това текстът на конвенцията беше изменен с Регламент (ЕИО) № 653/80 (3), прилагането на който въпреки това бе ограничено до 31 декември 1980 г., предвид факта, че той бе приет като междинна мярка въз основа на член 103 от Договора;
като има предвид, че следователно е необходимо да се предвиди окончателно изменение на Регламент (ЕИО) № 3179/78,
ПРИЕ НАСТОЯЩИЯ РЕГЛАМЕНТ:
Член 1
Параграф 1, буква а) и параграф 2, буква а) от приложение III към Конвенцията за бъдещо многостранно сътрудничество в областта на риболова в северозападната част на Атлантическия океан, публикувана в приложението към Регламент (ЕИО) № 3179/78, се изменят съгласно приложението към настоящия регламент.
Член 2
Регламент (ЕИО) № 653/80 се отменя.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 1981 година.